Rosalina Gumarich

**Rosalina Gumarich** (født **Vivienne Chaudhary**) var en podarixisk bastard som bodde i Avalon sammen med sin mor – som fikk en månedlig sum av elskeren sin for å holde tett, selve Rikskansleren.

I voksen alder giftet hun seg til adelsstanden og ble en del av huset Gumarich, og bar tittelen baronesse av Gumarich ved begge svigerforeldrenes død i Imperiets 35. år (hun bar tittelen baronett av Gumarich fram til da).

## ***Biografi***

### **Tidlig liv**

Rosalina vokste opp i Asqui-Seine, Podarix, sammen med moren sin. Da hun var 6, ble imidlertid Rosalina bragt til Oververdenen. Hun bodde i det nordlige Avalon med sin mor og kunne med tid og stunder reise til London for å vise seg frem blant middelklassen. På én av disse sammenkomstene ble Rosalina presentert for vordende baron Gumarich. Det tok ikke lang tid før de var gifte.

### **Gumarich-slekten**

Rosalinas ekteskapelige glede ble kortvarig. Hun var kone til en sønn nummer én, men hun var allikevel foraktet av huset Gumarich – noe som ikke var overraskende grunnet hennes opphav. Etter Lanzo og Carolines mord i Imperiets 35. år, ble Rosalina gjort til baronesse sammen med sin mann. Det var denne gleden som ble kort: i sengen sammen med sin mann en natt, døde han av et hjerteattakk.

I loven hadde Rosalina – tross det faktum at hun var en bastard, noe som var ukjent i offentligheten – krav på tittelen baronesse frem til sin død. Hvis hun hadde et barn – gutt eller jente – sammen med sin mann, hadde hun sikret sin egen posisjon – grunnet det faktum at hun måtte ha vernet ham. Men det var ikke noe barn, men hun nektet å gi fra seg sin posisjon. Rosalinas svigerinne hadde imidlertid andre planer: hun aktet å bli den neste baronessen, og la frem et ultimatum for Rosalina. Rosalina fikk et brev fra sin svigerinne, hvor det sto: "Forsvinn fra huset Gumarich, og Avalon, innen uken er omme – med ryktet Deres i behold – eller bli avslørt som bastarden til Rikskanslerens datter." Rosalina var skremt over renomméet sitt enn sin posisjon, og hun forlot familien uten et spor.

### **Mulig skjebne**

Etter Rosalinas forsvinning, er det ingen som vet hva som skjedde med henne. Allikevel kan en regne med at en bastard ikke hadde noe annet å gjøre enn å leve på gatene. Uten evnen til å temme og en enkel kvinne av middelklassen uten midler, var det mest sannsynlig at Rosalina endte opp som prostituert. I og med at hun bar tittelen som baronesse av Gumarich i to måneder i Imperiets 35. år, er det mulig hun levde lenge nok til å oppleve Rødfarge-epidemien (Imperiets 39. – 43. år). Hvis hun gjorde så, ville en prostituert som henne selv ikke overleve lenge, især da det ikke ble utviklet en kur før slutten av epidemien. Hvis Rosalina ble offer for denne sykdommen, led hun store kvaler før hun avgikk ved døden.

## ***Trivia***

1. *Rosalina* er den latiniserte formen av *Rosalind*, et germansk navn komponert av elementene *hros* "hest" og *lind* "mykt, fint".
2. *Gumarich* er avledet av de germanske elementene *guma* som betyr "mann" og *ric* som betyr "makt, herkse".
3. *Vivienne* er den franske versjonen av *Vivian*, som kommer fra det latinske navnet *Vivianus* som ble hentet fra *vivus* "levende".
4. *Chaudhary* kommer fra en tittel som betyr "innehaver av fire", fra sanskrit चतुर् (*chatur*) som betyr "fire" og धुरीय (*dhuriya*) "som bærer en byrde".